CELEX: 62015TN0440
Language: mt
Date: 2015-07-29 00:00:00
Title: Kawża T-440/15: Rikors ippreżentat fid-29 ta’ Lulju 2015 – European Dynamics Luxembourg et vs L-Aġenzija Ewropea għall-Mediċini

12.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 337/31
            
         Rikors ippreżentat fid-29 ta’ Lulju 2015 – European Dynamics Luxembourg et vs L-Aġenzija Ewropea għall-Mediċini
   (Kawża T-440/15)
   (2015/C 337/32)
   Lingwa tal-kawża: il-Grieg
   
      Partijiet
   
   
      Rikorrenti: European Dynamics Luxembourg SA (Lussemburgu, il-Lussemburgu), Evropaiki Dinamiki – Proigmena Sistimata Tilepikinonion Pliroforikis kai Tilematikis AE (Ateni, il-Greċja), European Dynamics Belgium SA (Βrussell, il-Belġju) (rappreżentanti: I. Ambazis u M. Sfyri, avukati)
   
      Konvenuta: L-Aġenzija Ewropea għall-Mediċini
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tannulla l–Formola ta’ Talba għal Servizzi tal-Aġenzija Ewropea għall-Mediċini Nru SC002, fil-kuntest tal-Ftehim Qafas EMA/2012/10/ICT, li ġie kkomunikat lir-rikorrenti fit-22 ta’ Mejju 2015, permezz ta’ posta elettronika mill-Kap tal-Unità Ċentrali tal-Provvisti; u
            
         
               —
            
            
               tikkundanna lill-Aġenzija Ewropea għall-Mediċini għall-ispejjeż kollha tar-rikorrenti
            
         
      Motivi u argumenti prinċipali
   
   Fil-fehma tar-rikorrenti, il-Formola ta’ Talba għal Servizzi kkontestata għandha tiġi annullata skont l-Artikolu 263 TFUE, għaliex l-EMA bidlet il-kriterji ta’ għoti li kienu stabbiliti fl-Ispeċifikazzjonijiet Tekniċi, u introduċiet kriterji ġodda fl-istadju fejn tintbagħat il-formola ta’ talba għas-servizzi ta’ analisti tan-negozju (Business Analysts).